Gigantium i Aalborg er vært for 2017-udgaven af DM i Skills hvor elever og lærlinge fra hele Danmark viser sig frem indenfor deres fag. Alle kæmper de for at blive den bedste og blive Danmarks-mester som tømrer, murer, snedker, gartner, frisør eller et af de mange øvrige fag, der dystes i i disse dage. DM i Skills åbnede torsdag, da statsminister Lars Løkke Rasmussen holdt åbningstale for deltagerne. Mesterskaberne afsluttes lørdag, hvor der er finaler i alle discipliner. TV2 Nord følger finalerne tæt og sender LIVE fra Skills fra 10 til 12 lørdag formiddag. Herover kan du se vores store billedgalleri fra Skills og mærke noget af den stemning, der er blandt deltagerne, og i videoen herunder kan du møde Jonas Kindberg fra Klim, der dyster til Skills som murerlærling.

Referat:
DM i Skills nærmer sig sin afslutning, men hvis du ikke kan nå til Aalborg og opleve festlighederne, kan du mærke stemningen her.